
Ministru kabineta noteikumi Nr. 124
Rīgā 2024. gada 27. februārī (prot. Nr. 9 11. §)
Grozījumi Ministru kabineta 2020. gada 21. aprīļa noteikumos Nr. 231 "Noteikumi par studiju un studējošo kreditēšanu studijām Latvijā no kredītiestāžu līdzekļiem, kas garantēti no valsts budžeta un starptautisko finanšu institūciju līdzekļiem"
Izdoti saskaņā ar Attīstības finanšu institūcijas likuma
12. panta ceturto daļu,
Augstskolu likuma 79. panta otro daļu
un Izglītības likuma 14. panta 4. punktu
· Izdarīt Ministru kabineta 2020. gada 21. aprīļa noteikumos Nr. 231 "Noteikumi par studiju un studējošo kreditēšanu studijām Latvijā no kredītiestāžu līdzekļiem, kas garantēti no valsts budžeta un starptautisko finanšu institūciju līdzekļiem" (Latvijas Vēstnesis, 2020, 79., 248. nr.; 2021, 129. nr.; 2022, 136. nr.) šādus grozījumus:
· 1. Izteikt 13. punktu šādā redakcijā:
· "13. Studējošā kredīta apmērs vienam studējošam mēnesī nepārsniedz 350 euro. Studējošā kredīta apmēru mēnesī var palielināt kredītlīguma darbības laikā, ja sākotnēji tas bijis mazāks par šajā punktā noteikto maksimālo apmēru mēnesī."
· 2. Izteikt 27. punktu šādā redakcijā:
· "27. Kredītiestāde studiju kredītu izmaksā ne retāk kā divas reizes akadēmiskajā gadā kredītlīgumā noteiktajā termiņā, pirms katras kredīta izmaksas no Valsts izglītības informācijas sistēmas iegūstot informāciju par augstskolas noteikto studiju maksu semestrī. Pirmo studiju kredīta summu izmaksā pēc tam, kad kredītiestāde Kredītu reģistrā ir pārbaudījusi, vai ir reģistrēta informācija par tās noslēgto kredītlīgumu ar studējošo un vai studējošajam jau nav noslēgts kredītlīgums ar citu kredītiestādi par studiju kredīta piešķiršanu. Ja studējošajam jau ir noslēgts kredītlīgums ar citu kredītiestādi par studiju kredīta piešķiršanu, kredītiestāde kredītlīgumu ar studējošo neparaksta. Ja kredītlīgums jau ir noslēgts, kredītiestāde vienpusēji lauž kredītlīgumu un neizmaksā studiju kredītu."
· 3. Izteikt 33. punktu šādā redakcijā:
· "33. Ja kredītņēmējs nepabeidz studijas un tiek izslēgts no studējošo saraksta (eksmatrikulēts) bez diploma, kredītņēmējam, sākot ar 61. dienu pēc eksmatrikulācijas bez diploma, aprēķina studiju kredītlīgumā noteiktos procentu maksājumus un kredītņēmējs tos sāk maksāt ar nākamo kredītlīgumā noteikto maksājuma datumu."
· 4. Izteikt 39. punktu šādā redakcijā:
· "39. Ja kredītņēmējam ir I vai II invaliditātes grupa, ko apliecina invaliditātes apliecība un Veselības un darbspēju ekspertīzes ārstu valsts komisijas izziņa par pirmreizējās invaliditātes noteikšanas datumu vai tās mainīšanu no vieglākas uz smagāku (uz I vai II grupu), viņš par to informē kredītiestādi."
· 5. Izteikt 49.1.10. apakšpunktu šādā redakcijā:
· "49.1.10. atzīme par miršanu un miršanas datums;".
· 6. Papildināt ar 49.1.12. apakšpunktu šādā redakcijā:
· "49.1.12. informatīvs paziņojums, ja, norādot studējošā personas kodu, nav atrasta atbilstoša informācija Valsts izglītības informācijas sistēmā;".
· 7. Papildināt ar 49.1.13. apakšpunktu šādā redakcijā:
· "49.1.13. pazīme par studiju programmas īstenošanas ilguma izmaiņām;".
· 8. Papildināt ar 49.1.14. apakšpunktu šādā redakcijā:
· "49.1.14. iepriekšējais studiju programmas īstenošanas ilgums un iepriekšējā pieprasījuma datums;".
· 9. Papildināt ar 49.1.15. apakšpunktu šādā redakcijā:
· "49.1.15. programmas vēsturiskie kodi un izmaiņu datums;".
· 10. Papildināt ar 49.1.16. apakšpunktu šādā redakcijā:
· "49.1.16. programmas vēsturiskais nosaukums un izmaiņu datums;".
· 11. Papildināt ar 49.1.17. apakšpunktu šādā redakcijā:
· "49.1.17. pilna programmas studiju vēsturiskā maksa un izmaiņu datums;".
· 12. Papildināt ar 49.1.18. apakšpunktu šādā redakcijā:
· "49.1.18. pēdējā studiju pārtraukuma sākuma datums;".
· 13. Papildināt ar 49.1.19. apakšpunktu šādā redakcijā:
· "49.1.19. pēdējā studiju pārtraukuma beigu datums;".
· 14. Papildināt ar 49.1.20. apakšpunktu šādā redakcijā:
· "49.1.20. datums, kad ievadīts pēdējā studiju pārtraukuma sākuma datums;".
· 15. Papildināt ar 49.1.21. apakšpunktu šādā redakcijā:
· "49.1.21. datums, kopš studējošais vairs nav reģistrēts studiju semestrī;".
· 16. Papildināt ar 49.1.22. apakšpunktu šādā redakcijā:
· "49.1.22. datums, ar kuru izbeigta studiju programmas apguve;".
· 17. Papildināt ar 49.1.23. apakšpunktu šādā redakcijā:
· "49.1.23. pazīme par neaktīvu studiju programmu;".
· 18. Izteikt 60. punktu šādā redakcijā:
· "60. Lai saņemtu šo noteikumu 16.  punktā un 49.1., 49.3. un 49.4.  apakšpunktā minēto informāciju un vēsturisko informāciju par studiju programmām, kurās persona ir studējusi no 2020. gada 1. aprīļa līdz 2025. gada 1. jūlijam, kredītiestādes līdz 2025. gada 1. jūlijam var pilnvarot darbiniekus Valsts izglītības informācijas sistēmas lietotāja tiesību saņemšanai šajos noteikumos noteiktajiem mērķiem."

